חופמי (סוג)

חוֹפָמִי (שם מדעי: Charadrius) הוא סוג של עוף ממשפחת החופמיים שבסדרת החופמאים. בישראל נציג יחיד מהסוג: חופמי צווארון.

עופות אלו חיים בכל העולם בסמוך לחופי ימים או לגדות נהרות וביצות והם בעלי מקור קצר איתו הם יכולים לחטוף יצורים קטנים כמו חרקים או תולעים מהאדמה במהירות. את הטרף הם תופסים בעיקר מהאוויר ולא מהאדמה כמו מיני חופמאים אחרים.

אלו עופות קטנים בעלי ניצוי חום-לבן והם בעלי פס שחור לאורך החזה (לעיתים יותר מאחד). המקור שחור ובולבוסי.

החופמים מקננים על פני הקרקע ומטילים ביצים בעלות הסוואה. אם טורף מאתר את הביצים למרות ההסוואה, האם מתרחקת מהקן ומתנהגת כאילו היא נפצעה בכנף כאמצעי הסחה והטורף נמשך אחריה לאיטו עד שהוא מאבד את מקום המחבוא של הביצים. לאחר מכן נמלטת האם מן הטורף וחוזרת לקן המוסווה.

 טקסונומיה ואטימולוגיה 
הסוג Charadrius תואר בשנת 1758 על ידי חוקר הטבע השוודי קארולוס לינאוס במהדורה העשירית של ספרו Systema Naturae. השם שימש (כ-Charadrios sive Hiaticula) על ידי חוקר הטבע האיטלקי אוליסה אלדרובנדי בשנת 1603 עבור המין חופמי צווארון. השם Charadrius, מגיע מלטינית עבור עוף צהבהב שהוזכר בוולגטה במאה ה-4 לספירה. מקור מילה זו הוא במילה היוונית העתיקה: χαραδριος/kharadrios, שפירושה "עוף לילי השוכן בנקיקים וגיאיות". על-פי חלק מהמקורות עוף זה ניחן ביכולת לרפא מצהבת את מי שצופה בו (χαραδρα/kharadra – גיא). המין הטיפוסי לסוג נקבע להיות חופמי צווארון.

מחקרים עדכניים מצאו כי הטקסונומיה של הסוג הייתה שגויה; למשל, חופמי אלכסנדרי קרוב יותר לקיוויות מאשר לחופמי צווארון (מה שמכונה קבוצה פרפילטית). לפיכך, או שכל חברי משפחת החופמיים, למעט החופזים, היו צריכים להיות מאוחדים לסוג יחיד, או שהסוג יפוצל ויישארו בו ארבעה מינים בלבד: חופמי צווארון, חופמי כפול-צווארון, חופמי אמריקני (Charadrius semipalmatus), וחופמי מזמר (Charadrius melodus). האפשרות האחרונה נבחרה, ומרבית המינים שסווגו בסוג הועברו לסוגים אחרים.

בהתבסס על מחקרים פילוגנטיים מולקולרים שפורסמו בשנים 2015 ו-2022, הסוגים במשפחת החופמיים סודרו מחדש כדי ליצור סוגים מונופילטיים. הממצאים הגנטיים במחקרים הראו כי Charadrius הוא סוג אח של הסוג Thinornis, וכי לשני הסוגים היה אב קדמון משותף לפני כ-18 מיליון שנה. עם זאת, מקובל כיום עדיין להתייחס לשני הסוגים הללו כסוגים נפרדים.

מינים
המינים שנותרו בסוג בסיווגו המודרני הם:
תמונהשם מדעישם עבריתפוצה125x125 פיקסלים Charadrius vociferusחופמי כפול-צווארוןמקנן באמריקה הצפונית; חורף במרכז אמריקה וצפון-מערב אמריקה הדרומית125x125 פיקסלים Charadrius hiaticulaחופמי צווארוןמקנן באזור הארקטי וצפון אירופה; חורף באפריקה ובדרום אסיה125x125 פיקסליםCharadrius semipalmatusחופמי אמריקניאמריקה הצפוניתקישור=https://en.wikipedia.org/wiki/File:Charadrius_melodus_FWS_7519.jpg|125x125 פיקסלים Charadrius melodusחופמי מזמרמרכז וצפון אמריקה

 קישורים חיצוניים 



הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:חופמיים